b'\n_START_ARTICLE_\nCaloclada\n_START_SECTION_\nUtseende\n_START_PARAGRAPH_\nEn middelsstor (ca. 10 millimeter), ganske bred, blank skjoldbille, gulaktig med svarte dekkvinger som kan ha et gult tverrb\xc3\xa5nd.  Antennene er kraftige, kamformede hos hannen og sagtakkede hos hunnen. Gruppen kan kjennes fra beslektede grupper p\xc3\xa5 at hodet er synlig ovenfra fordi pronotum er innbuktet i midten foran, at dekkvingene er glatte uten lengderibber eller kraftig punktering, men med fine punktrader. Pronotum er mye bredere enn langt, med rundede sider. Dekkvingene er jevnbrede, uten utvidete sidekanter.\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Arten er trolig knyttet til enfr\xc3\xb8bladete planter, som Heliconiaceae og palmer, men ingenting er kjent med sikkerhet.\n_START_SECTION_\nUtbredelse\n_START_PARAGRAPH_\nArten er bare kjent fra Fransk Guyana.'